
26 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 603 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση του Οργανισμού Εσωτερικής Υπη¬ 
ρεσίας του Δήμου Πετρούπολης, βάσει του άρ¬ 
θρου 91 του ν. 4583/2018. 

2 Τροποποίηση του Οργανισμού Εσωτερικής Υπη¬ 
ρεσίας του Δήμου Χαϊδαρίου, βάσει του άρθρου 
91 του ν. 4583/2018. 


ΑΠΟΦΑΣΕΙΣ 

Αριθμ. 14270/4232 (1) 

Τροποποίηση του Οργανισμού Εσωτερικής Υπη¬ 
ρεσίας του Δήμου Πετρούπολης, βάσει του άρ¬ 
θρου 91 του ν. 4583/2018. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28 του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις των άρθρων 10 και 99 του ν. 3584/2007 
(ΦΕΚ 143/Α72007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

5. Τις διατάξεις του άρθρου 91 του ν. 4583/2018 (ΦΕΚ 
212/Α72018) «Κατάργηση των διατάξεων περί μείωσης 
των συντάξεων, ενσωμάτωση στην ελληνική νομοθεσία 


της Οδηγίας 2016/97/ΕΕ του Ευρωπαϊκού Κοινοβουλίου 
και του Συμβουλίου της 20ης Ιανουάριου 2016 σχετικά 
με τη διανομή ασφαλιστικών προϊόντων και άλλες δια¬ 
τάξεις». 

6. Την 5926/4966/16.09.2014 απόφαση (ΦΕΚ 2636/Β/ 
03.10.2014), με την οποία εγκρίθηκε ο ΟΕΥ του Δή¬ 
μου Πετρούπολης, όπως τροποποιήθηκε με την 87589/ 
31091/31.10.2017 (ΦΕΚ 4194/Β730.11.2017) απόφαση. 

7. Την 01/2019 εισήγηση της Εκτελεστικής Επιτροπής 
Δήμου Πετρούπολης, περί τροποποίησης του ισχύοντος 
ΟΕΥ του Δήμου Πετρούπολης, βάσει των διατάξεων του 
άρθρου 91 του ν. 4583/2018. 

8. Την 03/2019 απόφαση Δημοτικού Συμβουλίου 
Πετρούπολης, περί τροποποίησης του ισχύοντος ΟΕΥ, 
βάσει των διατάξεων του άρθρου 91 του ν. 4583/2018. 

9. Την οικ. 45873/17114/01.06.2017 (ΦΕΚ 2055/Β7 
14.06.2017) απόφαση του Συντονιστή Αποκεντρωμένης 
Διοίκησης Αττικής, περί μεταβίβασης δικαιώματος υπο¬ 
γραφής, αποφασίζουμε: 

Εγκρίνεται η 03/2019 απόφαση Δημοτικού Συμβουλί¬ 
ου Πετρούπολης, περί τροποποίησης του ΟΕΥ του Δή¬ 
μου Πετρούπολης για την ένταξη του προγράμματος 
«Βοήθεια στο Σπίτι» στις οργανικές μονάδεςτου Δήμου, 
σε εφαρμογή του άρθρου 91 του ν. 4583/2018, ως εξής: 

Α) Στο ΜΕΡΟΣ ΔΕΥΤΕΡΟ, άρθρο 13 του υφιστάμενου 
ΟΕΥ προστίθεται: 

18.0 Δήμος αναλαμβάνει τις υποχρεώσεις που απορ¬ 
ρέουν από τη λειτουργία του προγράμματος «Βοήθεια 
στο Σπίτι» προκειμένου να υποστηρίξει έμπρακτα την 
πρόθεσή του για ενοποίηση και ενίσχυση των παρεχό¬ 
μενων κοινωνικών υπηρεσιών προς τους πολίτες 

Το «Βοήθεια στο Σπίτι» είναι πρόγραμμα κοινωνικής 
προστασίας διέπεται από τις αρχές που εμπεριέχονται 
στις γενικές διακηρύξεις και συνθήκες των ανθρωπίνων 
δικαιωμάτων όπως και στις ειδικές αρχές που αναφέρο- 
νται στους ηλικιωμένους. 

Ιδιαίτερη έμφαση δίδεται στη διασφάλιση των παρα¬ 
κάτω δικαιωμάτων τους όπως: 

- Στο να επιλέγουν τον τρόπο ζωής τους. 

- Στο να διαβιούν σε αξιοπρεπείς συνθήκες στο οικείο 
φυσικό και κοινωνικό τους περιβάλλον. 

- Στην ανίχνευση, διερεύνηση, καταγραφή και μελέτη 
των αναγκών κοινωνικής φροντίδας των ηλικιωμένων 
και των ΑΜΕΑ, τόσο μέσα στο σπίτι, όσο και στο άμεσο 

τοπικό επίπεδο και στο ευρύτερο κοινωνικό περιβάλλον 
τους και την ενημέρωση των φορέων σχεδιασμού της 
κοινωνικής πολιτικής όπως και άλλων ενδιαφερομένων 
οργανισμών. 

- Στην προάσπιση των ατομικών και κοινωνικών δικαι¬ 
ωμάτων τους και στην προστασία τους από αρνητικές 
διακρίσεις και συμπεριφορές κοινωνικού στιγματισμού, 
εκμετάλλευσης, κακοποίησης και παραμέλησης. 

- Στην εξασφάλιση της μέγιστης δυνατής ανεξαρτησί¬ 
ας και αυτονομίας τους. 

- Στη διευκόλυνση της μετακίνησης, της επικοινωνίας 
και της κοινωνικής συμμετοχής τους. 

ΥΠΗΡΕΣΙΕΣ ΠΟΥ ΠΑΡΕΧΟΝΤΑΙ. 

Υπηρεσίες κοινωνικής εργασίας. 

Ο Κοινωνικός Λειτουργός είναι ο συντονιστής και 
υπεύθυνος του προγράμματος. 

• Αξιολογεί τα προβλήματα των ηλικιωμένων και των 
Α.με.Α που επιθυμούν να εξυπηρετηθούν από τη Δομή 
και διερευνά τις τοπικές ανάγκες του πληθυσμού και συ¬ 
ντάσσει σχετικές εκθέσεις κοινωνικής έρευνας. 

• Συγκεντρώνει και οργανώνει πληροφορίες που 
σχετίζονται με την ύπαρξη ιατρικών, κοινωνικών, οικο¬ 
νομικών, ασφαλιστικών προβλημάτων, προβλημάτων 
στέγασης, τηρώντας το απόρρητο των προσωπικών δε¬ 
δομένων στα πλαίσια της δεοντολογίας των κοινωνικών 
λειτουργών. 

■ Στηρίζει ψυχοσυναισθηματικά και συμβουλευτικά 
τους εξυπηρετούμενους της Δομής. 

• Συνεργάζεται με συγγενικά και γειτονικά άτομα για 
την καθημερινή τους φροντίδα. 

■ Παρέχει συμβουλευτική και ψυχοσυναισθηματική 
στήριξη σε άμεσα συγγενικά πρόσωπα. 

■ Συνεργάζεται με κοινωνικούς φορείς Ιδιωτικού και 
Δημόσιου τομέα, προκείμενου να καλύψει αποτελεσμα¬ 
τικά τις ανάγκες των εξυπηρετούμενων. 

• Συνοδεύει σε Επιτροπές Υγείας τους εξυπηρετούμε¬ 
νους, αν στερούνται οικογενειακού περιβάλλοντος ή 
άλλου φροντιστή ή όταν κρίνεται απαραίτητο. 

• Συντονίζει και προγραμματίζει τις ενέργειες των στε¬ 
λεχών του προγράμματος. 

•Τηρεί αρχείο με το ιστορικό των εξυπηρετούμενων και 
αρχείο καθημερινών επισκέψεων τηρώντας το απόρρητο. 

• Εντοπίζει δράσεις που μπορούν να καλυφθούν από 
εθελοντές και μεριμνά για την οργάνωση της εθελοντι¬ 
κής προσφοράς, την αναζήτηση, εκπαίδευση και επο- 
πτεία εθελοντών. 

• Οργανώνει, σχεδιάζει και υποστηρίζει προγράμματα 
πρόληψης και προαγωγής της ψυχικής και σωματικής 
υγείας στην κοινότητα, σε συνεργασία με κοινωνικούς 
φορείς ιδιωτικού και δημόσιου τομέα 

• Συνεργάζεται με τον προϊστάμενο του τμήματος και 
την Διευθύντρια για ορισμό σταθερής ημέρας και ώρας 
για το μηνιαίο και εβδομαδιαίο προγραμματισμό και 
απολογισμό της ομάδας και υποχρεούται να τηρεί αρχείο 
με τα καθημερινά στατιστικά στοιχεία των υπηρεσιών 
τις οποίες παρέχουν και σε εβδομαδιαίο δελτίο θα τα 
παραδίδουν στο προϊστάμενο εποπτικών αρχών, σχετικά 
με την πορεία και την εξέλιξη του προγράμματος. 


•Τα τηρούμενα προσωπικά στοιχεία των εξυπηρετού¬ 
μενων θα φυλάσσονται σε ασφαλισμένο μέρος, με ευθύ¬ 
νη του/της κοινωνικού λειτουργού του προγράμματος, 
θα είναι απόρρητα, και αποκλειστική πρόσβαση έχουν 
μόνο ο κοινωνικός λειτουργός, ο προϊστάμενος του τμή¬ 
ματος και η Δ/ντρια, που δεσμεύονται για την τήρηση 
του απορρήτου και οι εισαγγελικές αρχές. 

Νοσηλευτική φροντίδα 

Η Νοσηλεύτρια 

• Κάνει μετρήσεις ζωτικών σημείων. 

• Ασχολείται με την συνταγογράφηση φαρμάκων, την 
αγορά και διανομή τους. 

• Κάνει ενεσοθεραπεία, αλλαγές χειρουργικών τραυ¬ 
μάτων όταν κρίνεται απαραίτητο. 

• Παροχή πρώτων βοηθειών - περιποίηση τραυμάτων- 
πρόληψη και περιποίηση κατακλίσεων σε συνεργασία με 
το θεράπων Ιατρό. 

• Συνοδεύει σε Ιατρεία του ΠΕΔΥ, Νοσοκομεία, Επι¬ 
τροπές Υγείας τους εξυπηρετούμενους αν στερούνται 
οικογενειακού περιβάλλοντος ή άλλου φροντιστή ή όταν 
κρίνεται απαραίτητο. 

• Μεριμνά για την εκπαίδευση για την καθημερινή υγι¬ 
εινή των εξυπηρετουμένων. 

• Ασχολείται με την ατομική υγιεινή των μελών σε συ¬ 
νεργασία με την Οικογενειακή Βοηθό. 

• Τηρεί αρχείο με το νοσηλευτικό ιστορικό των εξυ¬ 
πηρετούμενων και ενημερώνει το αρχείο καθημερινών 
επισκέψεων. 

Οικογενειακή - Οικιακή φροντίδα. 

Η Οικογενειακή βοηθός. 

• Ασχολείται με την καθαριότητα του σπιτιού, το μα¬ 
γείρεμα κ.ά.,. 

• Την αποπληρωμή των λογαριασμών (ΕΥΔΑΠ, ΔΕΗ, 
ΟΤΕ, κλπ). 

• Μετην αγορά και διανομή ειδών διατροφής και φαρμάκων. 

• Συνοδεύει τους εξυπηρετούμενους σε Δημόσιες Υπη¬ 
ρεσίες και διάφορους φορείς όταν κρίνεται απαραίτητο. 

• Συνεργάζεται μετην Νοσηλεύτρια στην ατομική υγιεινή. 

• Φροντίζει για τη διανομή φαγητού (συσσίτιο) και τρο¬ 
φίμων. 

• Ενημερώνει το αρχείο των καθημερινών επισκέψεων. 

Β) Στο ΜΕΡΟΣ ΤΕΤΑΡΤΟ, άρθρο 19 του υφιστάμενου 

ΟΕΥ συστήνονται τέσσερις (4) νέες οργανικές θέσεις μο¬ 
νίμου προσωπικού ως εξής: 

• Αυξάνονται κατά δύο (2) οι θέσεις ΥΕ Οικογενειακών 
βοηθών, ώστε στο σύνολο οι θέσεις να είναι τρεις (3) 

• Συστήνεται μια (1) νέα θέση ΔΕ Βοηθός Νοσηλευτή 

• Αυξάνονται κατά μία (1) οι θέσεις ΤΕ Κοινωνικών 
Λειτουργών ώστε στο σύνολο οι θέσεις να είναι δύο (2) 

Τα τυπικά προσόντα για τον διορισμό στις πιο πάνω 
θέσεις προβλέπονται στο π.δ. 50/2001 «Καθορισμός των 
προσόντων διορισμού σε θέσεις φορέων του δημοσίου 
τομέα.», λαμβάνοντας υπόψη και την αριθ, 1921 /111.2019 
εγκύκλιο του Υπουργείου Εσωτερικών. 

Από την απόφαση αυτή προκαλείται δαπάνη, η οποία, 
δυνάμει της παρ. 7 του άρθρου 91 του ν. 4583/2018, 
ειδικά για το οικονομικό έτος 2019, καλύπτεται από 

τις πιστώσεις του προγράμματος «Βοήθεια στο Σπίτι» 
που προβλέπονται στην παρ. 2 του άρθρου 153 του 
ν. 4483/2017, οι οποίες μεταφέρονται στον προϋπολο¬ 
γισμό του Υπουργείου Εσωτερικών και αποδίδονται με 
απόφαση του Υπουργού Εσωτερικών στους δικαιούχους 
δήμους, ενώ από το 2020 και εφεξής, εγγράφεται ειδική 
πίστωση στο προϋπολογισμό του Υπουργείου Εσωτε¬ 
ρικών, η οποία αποδίδεται με απόφαση του Υπουργού 
Εσωτερικών στους δικαιούχους δήμους (Α.Λ.Ε./Υπ. Εσω¬ 
τερικών: 2310401001). 

Κατά τα λοιπά ισχύει η προγενέστερη 5926/4966/ 
16.09.2014 απόφαση μας, όπως τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 2019 

Με εντολή Συντονιστή 
Αποκεντρωμένη Διοίκησης 
Ο Αναπληρωτής Προϊστάμενος 
Γενικής Διεύθυνσης Εσωτερικής Λειτουργίας 

ΔΗΜΗΤΡΙΟΣ ΣΙΑΜΑΤΡΑΣ 


Αριθμ. 14502/4291 (2) 

Τροποποίηση του Οργανισμού Εσωτερικής Υπη¬ 
ρεσίας του Δήμου Χαϊδαρίου, βάσει του άρθρου 
91 του ν. 4583/2018. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28 του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις των άρθρων 10 και 99 του ν. 3584/2007 
(ΦΕΚ 143/Α72007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 

5. Τις διατάξεις του άρθρου 91 του ν. 4583/2018 (ΦΕΚ 
212/Α72018) «Κατάργηση των διατάξεων περί μείωσης 
των συντάξεων, ενσωμάτωση στην Ελληνική Νομοθεσία 
της Οδηγίας 2016/97/ΕΕ του Ευρωπαϊκού Κοινοβουλίου 
και του Συμβουλίου της 20ης Ιανουάριου 2016 σχετικά με 
τη διανομή ασφαλιστικών προϊόντων και άλλες διατάξεις». 


6. Την 8560/7470/04.03.2013 απόφαση μας (ΦΕΚ 
608/Β715.03.2013), περί τροποποίησης του ΟΕΥ του 
Δήμου Χαϊδαρίου. 

7. Την 01/2017 εισήγηση της Εκτελεστικής Επιτροπής 
Δήμου Χαϊδαρίου, περί τροποποίησης του ισχύοντος 
ΟΕΥ του Δήμου Χαϊδαρίου, βάσει των διατάξεων του 
άρθρου 91 του ν. 4583/2018. 

8. Την 03/2019 απόφαση Δημοτικού Συμβουλίου Χα- 
ϊδαρίου, περί τροποποίησης του ισχύοντος ΟΕΥ, βάσει 
των διατάξεων του άρθρου 91 του ν. 4583/2018. 

9. Την οικ. 45873/17114/01.06.2017 (ΦΕΚ 2055/ 
Β714.06.2017) απόφαση του Συντονιστή Αποκεντρω¬ 
μένης Διοίκησης Αττικής, περί μεταβίβασης δικαιώματος 
υπογραφής, αποφασίζουμε: 

Εγκρίνεται η 03/2019 απόφαση Δημοτικού Συμβουλί¬ 
ου Χαϊδαρίου, περί τροποποίησης του ΟΕΥ του Δήμου 
Χαϊδαρίου για την ένταξη των υπηρεσιών του προγράμ¬ 
ματος «Βοήθεια στο Σπίτι» στη Διεύθυνση Κοινωνικής 
Μέριμνας του Δήμου Χαϊδαρίου, σε εφαρμογή του άρ¬ 
θρου 91 του ν. 4583/2018, ως εξής: 

Α) στο άρθρο 13 Αρμοδιότητες Διεύθυνσης Κοινωνι¬ 
κής Μέριμνας και Αλληλεγγύης, παρ. 2Τμήμα Κοινωνικής 
Μέριμνας, προστίθεται στοιχείο η, ως εξής: 

«.η. Γραφείο υλοποίησης προγράμματος «βοήθεια 

στο σπίτι» 

Αρμοδιότητες του γραφείου είναι: 

1. Η οργανωμένη και συστηματική α'βάθμια κατ’ οί¬ 
κον κοινωνική φροντίδα σε οικονομικά αδύναμα άτομα, 
ηλικιωμένους, άτομα με αναπηρία τα οποία δεν έχουν 
υποστηρικτικό περιβάλλον, με στόχο την βελτίωση της 
ποιότητας της ζωής τους, την αποφυγή κοινωνικού απο¬ 
κλεισμού και την παραμονή τους στο οικείο περιβάλλον. 

2. Η αξιολόγηση των συνθηκών διαβίωσης (οικονο¬ 
μικές, κοινωνικές, συνθήκες υγείας) ατόμων που απευ¬ 
θύνονται στο γραφείο και η ένταξη τους στις υπηρεσίες 
που παρέχονται. 

3. Η κατάρτιση μηνιαίου προγράμματος παροχής των 
υπηρεσιών. 

4. Η κοινωνική, ψυχολογική και συμβουλευτική υπο¬ 
στήριξη καθώς και η παραπομπή σε εξειδικευμένες δο¬ 
μές όπου κρίνεται απαραίτητο. 

5. Η ενημέρωση και πληροφόρηση για κοινωνικέςπα- 
ροχές, η διαμεσολάβηση και η παραπομπή σε φορείς, 
δημόσιες υπηρεσίες, δομές υγείας και άλλους οργανι¬ 
σμούς. 

6. Η κατ' οίκον νοσηλευτική φροντίδα, που περιλαμ¬ 
βάνει λήψη αρτηριακής πίεσης, λήψη ζωτικών σημείων, 
μέτρηση σακχάρου αίματος και χοληστερόλης από το 
δάκτυλο, ενεσοθεραπεία, παροχή α' βάθμιας φροντί¬ 
δας (περιποίηση τραυμάτων, κολοστομίας, αλλαγή με¬ 
τεγχειρητικών τραυμάτων κ.τ.λ.), συνεργασία με τους 
θεράποντες ιατρούς (συνταγογράφηση φαρμάκων, πα¬ 
ρακολούθηση για τη σωστή λήψη της φαρμακευτικής 
αγωγής, διευθέτηση ραντεβού). 

Β) στο άρθρο 21 Οργανικές θέσεις με σχέση εργασίας 
δημοσίου δικαίου παρ. 2 στην κατηγορία Πανεπιστημι¬ 
ακής Εκπαίδευσης συνίσταται μία (1) θέση Κοινωνικών 
Λειτουργών ως εξής: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 603/26.02.2019 


Κλάδος ΠΕ 

Αριθμός Θέσεων 

ΠΕ Κοινωνικών Λειτουργών 

1 


Κατόπιν της σύστασης της θέσης αυτής, το σύνολο των θέσεων Π.Ε ανέρχεται σε είκοσι (20). 

Γ) στο άρθρο 21 Οργανικές θέσεις με σχέση εργασίας δημοσίου δικαίου παρ. 4 στην κατηγορία Δευτεροβάθμιας 
Εκπαίδευσης συνίσταται μία (1) θέση Βοηθών Νοσηλευτών ως εξής: 


Κλάδος Π Ε 

Αριθμός Θέσεων 

ΔΕ Βοηθών Νοσηλευτών 

1 


Κατόπιν της σύστασης της θέσης αυτής, το σύνολο των θέσεων ΔΕ ανέρχεται σε εκατόν επτά (107). 

Γ) στο άρθρο 25 «Προϊστάμενοι Υπηρεσιών» στη Διεύθυνση Κοινωνικής Μέριμνας και Αλληλεγγύης προστίθεται 
ο κλάδος ΠΕ Κοινωνικών Λειτουργών, ως εξής: 



ΔΙΟΙΚΗΤΙΚΗ ΕΝΟΤΗΤΑ (Οργανική μονάδα) 

ΚΛΑΔΟΣ 

3. 

Δ/νση Κοινωνικής Μέριμνας και Αλληλεγγύης 

ΠΕ Ψυχολόγων, 

ΠΕ Κοινωνικών Λειτουργών, 

ΤΕ Κοινωνικών Λειτουργών 


Από την απόφαση αυτή προκαλείται δαπάνη, η οποία, δυνάμει της παρ. 7 του άρθρου 91 του ν. 4583/2018, ειδικά 
για το οικονομικό έτος 2019, καλύπτεται από τις πιστώσεις του προγράμματος «Βοήθεια στο Σπίτι» που προβλέπο- 
νται στην παρ. 2 του άρθρου 153 του ν. 4483/2017, οι οποίες μεταφέρονται στον προϋπολογισμό του Υπουργείου 
Εσωτερικών και αποδίδονται με απόφαση του Υπουργού Εσωτερικών στους δικαιούχους δήμους, ενώ από το 2020 
και εφεξής, εγγράφεται ειδική πίστωση στο προϋπολογισμό του Υπουργείου Εσωτερικών, η οποία αποδίδεται με 
απόφαση του Υπουργού Εσωτερικών στους δικαιούχους δήμους (Α.Λ.Ε./Υπ. Εσωτερικών: 2310401001). 

Κατά τα λοιπά ισχύει η προγενέστερη 8560/7470/04.03.2013 απόφαση Γενικού Γραμματέα Αποκεντρωμένης 
Διοίκησης Αττικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Φεβρουάριου 2019 

Με εντολή Συντονιστή Αποκεντρωμένης Διοίκησης 

Ο Αναπληρωτής Προϊστάμενος 

Γενικής Διεύθυνσης Εσωτερικής Λειτουργίας 

ΔΗΜΗΤΡΙΟΣ ΣΙΑΜΑΤΡΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)Γη35ί6ΐ·.θ1(4>6ί.αΓ 




















